ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**CONSILIUL LOCAL**

## HOTĂRÂREA NR. 81

**din 25 mai 2023**

1. **pentru aprobarea indicatorilor tehnico-economici actualizați ai obiectivului de investiții**
2. **„Reabilitare infrastructură rutieră și trotuare în municipiul Câmpulung Moldovenesc” din cadrul proiectului "ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”, în cadrul Programului operațional regional 2014-2020 – Axa prioritară 13 – Sprijinirea regenerării orașelor mici și mijlocii, Prioritatea de investiții 9b – promovarea incluziunii sociale, combaterea sărăciei și a oricărei forme de discriminare, obiectiv specific 13.1 – Îmbunătățirea calității vieții populației în orașele mici și mijlocii din România, COD SMIS 125615**

Consiliul Local al municipiului Câmpulung Moldovenesc, întrunit în ședința ordinară din data de 25 mai 2023;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 19636 din 24.05.2023;

-Raportul de specialitate al Direcției tehnice și urbanism din cadrul primăriei Municipiului Câmpulung Moldovenesc, înregistrat la nr. 19637 din 24.05.2023;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 19638 din 24.05.2023;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 19639 din 24.05.2023;

-Avizul Comisiei de specialitate a Consiliului Local;

-Contractul de finanțare 1487/21.02.2018\_6421/07.03.2018 încheiat cu Ministerul Lucrărilor Publice, Dezvoltării și Administrației;

-Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;

-Prevederile art. 7 alin. (6) și art. 9 din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

În temeiul art. 129 alin. (2) lit. b) și lit. d), alin. (4) lit. d) și alin. (7) lit. k) și lit. m), art. 196 alin. (1) lit. a), din Ordonanța de urgență 57/2019 privind Codul Administrativ, cu modificările și completările ulterioare,

### H O T Ă R Ă Ş T E:

**Art.1.**Se aprobă indicatorii tehnico - economici actualizați ai obiectivului de investiții ,,Reabilitare infrastructură rutieră și trotuare în municipiul Câmpulung Moldovenesc”, potrivit anexei care face parte integrantă din prezenta hotărâre.

**Art.2.**Se aprobă valoarea totală a proiectului “Reabilitare infrastructură rutieră și trotuare pietonale în municipiul Câmpulung Moldovenesc” în sumă 13.908.448,56 lei inclusiv T.V.A., din care lucrări efective de construcții (C+M) în valoare de 13.402.229,23 lei inclusiv T.V.A.

**Art.3.**Finanțarea investiției se face prin Programului operațional regional 2014-2020 și bugetul local al Municipiului Câmpulung Moldovenesc.

**Art.4**.Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Flutur Florica** |  | **Contrasemnează:**  **p. SECRETAR GENERAL,**  **Director executiv**  **Crăciunescu Diana Mihaela** |